CELEX: 62019TB0210
Language: mt
Date: 2019-12-17 00:00:00
Title: Kawża T-210/19: Digriet tal-Qorti Ġenerali tas-17 ta’ Diċembru 2019 – Società Agricola Tenuta di Rimale et vs Il-Kummissjoni (Rikors għal annullament - Politika agrikola komuni – Regoli vinkolanti dwar ir-regolamentazzjoni tal-provvista tal-ġobon b'denominazzjoni ta’ oriġini protetta – Ċaħda tat-talba ta’ atti ta’ implimentazzjoni – Att li ma jistax jiġi kkontestat – Inammissibbiltà)

24.2.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 61/43
            
         
      Digriet tal-Qorti Ġenerali tas-17 ta’ Diċembru 2019 – Società Agricola Tenuta di Rimale et vs Il-Kummissjoni
      (Kawża T-210/19) (1)
      
      (Rikors għal annullament - Politika agrikola komuni - Regoli vinkolanti dwar ir-regolamentazzjoni tal-provvista tal-ġobon b'denominazzjoni ta’ oriġini protetta - Ċaħda tat-talba ta’ atti ta’ implimentazzjoni - Att li ma jistax jiġi kkontestat - Inammissibbiltà)
      (2020/C 61/55)
      Lingwa tal-kawża: it-Taljan
      
         Partijiet
      
      
         Rikorrenti: Società Agricola Tenuta di Rimale Ss (Fidenza, l-Italja) u d-9 rikorrenti l-oħra li isimhom huwa inkluż fl-anness tad-digriet (rappreżentanti: M. Libertini, A. Scognamiglio u M. Spolidoro, avukati)
      
         Konvenuta: Il-Kummissjoni Ewropea (rappreżentanti: D. Bianchi u F. Moro, aġenti)
      
         Suġġett
      
      Talba bbażata fuq l-Artikolu 263 TFUE u intiża għall-annullament tad-deċiżjoni li allegatament tinsab fl-ittra tal-Kummissjoni tas-6 ta’ Frar 2019 [Ares(2019) 677860] ċaħdet it-talba tar-rikorrenti, minn naħa, li jkollha l-allegat ksur stabbilit mill-awtoritajiet Taljani tar-Regolament (UE) Nru 1308/2013 tal-Parlament Ewropew u tal-Kunsill tas-17 ta’ Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (ĠU 2013, L 347, p. 671), kif ukoll tal-Artikolu 101 TFUE u, min-naħa l-oħra, sabiex il-Kummissjoni tadotta atti ta’ implimentazzjoni, abbażi tal-Artikolu 150(8) tar-regolament imsemmi, li jeżiġu r-revoka mir-Repubblika Taljana tar-regoli relatati mar-regolamentazzjoni tal-provvista tal-ġobon parmigiano reggiano għall-perijodu 2017-2019.
      
         Dispożittiv
      
      
                  1)
               
               
                  
                     Ir-rikors huwa miċħud bħala inammissibbli.
                  
               
            
                  2)
               
               
                  
                     Società Agricola Tenuta di Rimale Ss u r-rikorrenti l-oħra li isimhom jinsabu fl-anness huma kkundannati għall-ispejjeż.
                  
               
            
         (1)  ĠU C 213, 24.6.2019.